钦定古今图书集成/理学汇编/字学典/第001卷 > 汉
## 钦定古今图书集成/理学汇编/字学典/第001卷 > 汉

### 武帝作灵芝书

按《汉书·武帝本纪》，不载。按韦续《墨薮》，汉武代有灵
芝三茎生于殿前，遂歌芝房之曲，因述为灵芝书，又
名芝英。　又按《墨薮》，武帝有鼎小篆，汾阴得鼎而作
也。

### 平帝元始 年征天下通小学者各记字庭中扬雄取作训纂篇

按：《汉书平帝本纪》，不载。按《艺文志》：“元始中，征天下
通小学者以百数，各令记字于庭中。扬雄取其有用
者以作《训纂篇》，顺续《苍颉》，又易《苍颉》中重复之字，凡
八十九章。臣复续扬雄作十三章，凡一百三章，无‘复’”
字。六艺群书所载略备矣。《苍颉》多古字，俗师失其读。
宣帝时，征齐人能正读者，张敞从受之。传至外孙之
子杜林，为作《训故》并列焉。《训纂》一篇，扬雄作《别字》十
三篇．，杜林《苍颉训纂》一篇，《苍颉传》一篇，杜林《苍颉故》
一篇．。　按《扬雄传》，“雄字子云，蜀郡成都人也。年四十
馀，游京师秦赋，除为郎，给事黄门。及王莽篡位，转为
大夫。时校书天禄阁刘棻尝从雄学作奇字，有好事
者载酒肴从游学。”

元始　年，安汉公王莽复定《六书》之制，又改“叠”字为
三田。

按《汉书。平帝本纪》，不载。按许慎《说文序》，“亡新居摄，
使大司空甄丰等校定文书之部，自以为应制作，颇
改定古文。时有六书：一曰古文，二曰奇字，三曰篆书，
四曰佐书，五曰缪篆，六曰《鸟虫》。”

按：《续文献通考》：“王莽以叠字三日太盛，改为三田。”